המכללה למינהל – המכלול
ערך זה עוסק במוסד להקניית השכלה. אם התכוונתם למכללה אקדמית, ראו המסלול האקדמי המכללה למינהל.
המכללה למינהל היא מוסד ישראלי להקניית השכלה, המפעיל רשת בתי ספר תיכוניים, לימודי תעודה חוץ אקדמיים, לימודי סיווג מקצועי ורשת בתי ספר להנדסאים.
המדרשה למינהל הוקמה בשנת 1962 על ידי הסתדרות הפקידים שבהסתדרות הכללית, למתן השכלה על-תיכונית בענפי המינהל.[1] בשנותיה הראשונות עמד בראשה דב יוהנס, מנהל המחלקה לתרבות ולחינוך מקצועי בהסתדרות הפקידים. המדרשה החלה בפעולתה בתל אביב, והרחיבה פעילותה לערים נוספות.[2] בשנות ה-70 שינתה את שמה לשם "המכללה למינהל".
בשנת 1978 היא קיבלה אישור מהמועצה להשכלה גבוהה לקיים לימודים אקדמיים.[3] בשנת 1992 נפרד ממנה המסלול האקדמי והפך למכללה אקדמית נפרדת בשם "המסלול האקדמי - המכללה למינהל".
המכללה מפעילה 11 סניפים ברחבי הארץ מחיפה בצפון ועד אילת בדרום. כמו כן המכללה מפעילה את רשת "מדיסין" ללימודי רפואה משלימה וניהלה בעבר את שלוחת אוניברסיטת פוליטכניק מניו-יורק. החל משנת 2009, עומד בהנהלת המכללה רו"ח רוני דיוה.
המכללה למינהל - אתר האינטרנט של המוסד החינוכי
דורון סוסליק, המדרשה למינהל - מוסד להשכלה מתקדמת בענפי המינהל השונים, דבר, 27 באוגוסט 1971
↑ נחנכה במדרשה למינהל, דבר, 18 ביולי 1962
↑ המדרשה למינהל, דבר, 26 באוגוסט 1966
↑ המכללה למינהל של ההסתדרות הוכרה כמוסד להשכלה גבוהה, דבר, 22 בפברואר 1978
אוחזר מתוך "https://www.hamichlol.org.il/w/index.php?title=המכללה_למינהל&oldid=425230"
דף זה נערך לאחרונה ב־19:20, 18 ביוני 2018.